NaiveNeuron/SloPal huggingface dataset:
Kotleba, Marian, poslanec NR SR (2020-04-23):
Ďakujem za slovo. Pán poslanec Karahuta, podľa mňa výborné vystúpenie, aj naozaj tá časť, ktorú ste prezentovali, tak je v programovom vyhlásení spracovaná, povedal by som, tak najmenej problémovo, nielenže to je úplne ideálne. Tie priority, ktoré ste pomenovali, sú aj priority, prioritami našej strany, čiže tam nie je nijaký dôvod na kritiku. Podali ste to, myslím, veľmi, veľmi čitateľne, veľmi tak zrozumiteľne, len ja musím povedať aj trošku takú výhradu, ktorá mi chýba v tejto časti v programovom vyhlásení vlády, možno trošku viac konkrétnosti. Trošku viac konkrétnosti. A hlavne mi tam chýba, viete čo? Nejaký plán, ako keby plán výkonnosti našeho potravinárstva a poľnohospodárstva do budúcna, že ako chceme, aby sa povedzme v tom horizonte možno štyroch rokov zlepšila tá úroveň povedzme potravinovej sebestačnosti. Viete, že aspoň trošku to konkretizovať a nie kvôli tomu, aby sme mohli kritizovať, že sa to nedosiahlo, ale kvôli tomu, aby sme mohli vedieť, čo očakávame a čo chceme vlastne presne dosiahnuť, lebo vieme, že z 38 % dnes na 100 % to nepôjde, ale či to bude 50, 60, 
70 %, bolo by to zaujímavé. A možno by som vám chcel dať taký podnet, aj kolegom, ktorí teda vo vláde sa tým budú zaoberať, je gazdami a ľuďmi, ktorí sa tomu venujú, veľmi negatívne hodnotená súčasná legislatíva ohľadom céčkových ešpézetiek. Posledná úprava céčkových značiek veľmi týmto gazdom znemožnila plnohodnotne využívať staršie mechanizmy a stroje, možno keby sa dalo v tejto oblasti uvoľniť legislatívu, naozaj, aby si ten starý traktor, staré auto, starý nejaký, ja neviem, žeriav alebo čo mohli dať na tie céčkové značky a využívať to na tých gazdovstvách a chodiť po tých cestách III. triedy, možno II. triedy menej obmedzene, lebo ich to strašne, súčasná legislatíva, obmedzuje. Ďakujem pekne.
B. Bugár, podpredseda NR SR: (2005-11-08):
I. Henzélyová, poslankyňa: Ďakujem za slovo, pán predsedajúci. Rada by som vás požiadala o udelenie slova. Chcela by som vystúpiť v rozprave.
B. Bugár, podpredseda NR SR: (2005-09-21):
Otváram všeobecnú rozpravu. Do rozpravy sa hlási ústne pán poslanec Šulaj. Končím možnosť sa prihlásiť do rozpravy. Pán poslanec, nech sa páči, máte slovo.
P. Hrušovský, predseda NR SR: (2003-12-04):
J. Hurban, poslanec: Gestorský výbor odporúča neschváliť.
Kaník, Ľudovít, poslanec NR SR (2011-05-17):
Nie, ďakujem.
Laurenčík, Milan, podpredseda NR SR (2021-02-24):
Pán poslanec Richard Raši má ďalšiu faktickú. Nech sa páči.
Bugár, Béla, podpredseda NR SR (2016-12-01):
Otváram možnosť sa prihlásiť ústne do rozpravy. Ako jediný pán poslanec Dostál. Končím možnosť. Nech sa páči, máte slovo.
Novotný, Viliam, poslanec NR SR (2015-05-28):
Ďakujem pekne, pán minister Jahnátek vo svojom vystúpení hovoril o tom, že keď bol v prvej Ficovej vláde ministrom hospodárstva a stretol sa so svojím kolegom ministrom hospodárstva Talianskej republiky, tak ten mu teda povedal, že ešte nikdy tak dobre nenakúpili v súvislosti so Slovenskými elektrárňami. Ja by som sa naozaj len technicky chcel opýtať, že v akom jazyku rokoval pán minister Jahnátek so svojím kolegom ministrom hospodárstva Talianskej republiky, lebo nepredpokladám, že pán minister Jahnátek ovláda taliančinu, a musím konštatovať, že v čase, keď bol minister hospodárstva, sme mnohí mali možnosť počuť zvukový záznam jeho vystúpenia v angličtine, ktoré teda nebolo práve najbrilantnejšie, a teda trochu vo mne skrsla pochybnosť, či pán minister Jahnátek dobre rozumel svojmu talianskemu kolegovi, čo mu povedal.
Grendel, Gábor, poslanec NR SR (2024-09-26):
Ďakujem za slovo, dve veci. Po prvé, chcem povedať, že pokračujete v šľapajach Petra Pellegriniho. Za jeho vedenia Národnej rady sa takto pošľapa... (Prerušenie vystúpenia predsedajúcim.)
Grausová, Natália, poslankyňa NR SR (2016-09-06):
Vážený pán predseda, páni podpredsedovia, vážené panie poslankyne, poslanci, môj procedurálny návrh sa týka niečoho iného. Chcela by som vás poprosiť, pán predseda, aby ste dovolili, aby sme sa teraz, navrhujem, aby sme sa teraz pomodlili všetci modlitbu Otčenáš. Väčšina z nás je tu kresťanov. Modlitba Otčenáš je spoločná pre všetky denominácie kresťanov a páni ateisti môžu sa modliť podľa svojho vierovyznania, ako chcú. Chcem to odôvodniť tým, že posledné schôdze boli poznačené obrovskými emóciami, väčšinou negatívnymi. A chcela by som prosiť touto modlitbou pána Boha, aby nám dal rozum, aby nám dal múdrosť rozumu aj múdrosť srdca, aby sme začali pracovať pre našu vlasť Slovenskú republiku a aby sme začali pracovať... ( Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-06-16):
Vyhlasujem... Aha, pardon. S reakciou na faktickú poznámku pani poslankyňa Grausová.
Žiga, Peter, podpredseda NR SR (2024-01-08):
Pán poslanec Sulík.
M. Dzurinda, predseda vlády SR: ():
Nastupujete, vážený pán prezident, do úradu v čase, keď sa Slovensko stalo pevnou súčasťou dvoch najvýznamnejších projektov moderných demokracií – Európskej únie a Severoatlantickej aliancie. Projektov, ktoré priniesli Európe mier a nebývalé obdobie prosperity. Nastupujete do úradu v čase, keď si Slovensko vstupom do týchto spojenectiev pripravilo dobrú príležitosť hľadieť do budúcnosti so vztýčenou hlavou aj optimizmom. Nastupujete do úradu tiež v čase, keď Slovensko zaznamenáva ekonomický rast a dobré, priaznivé prognózy. Keď vstúpili alebo vstupujú do života našej krajiny zmeny, ktoré pomôžu povzbudiť jej potenciál a potenciál našich občanov. Je toho veľa, čo naša krajina za posledné roky dokázala. Máme stále aj veľa problémov, ale tie pred nás bude stavať život vždy. Pred každú krajinu. Pred Európu, pred svet. A koniec koncov aj pred každého z nás. Zatiaľ čo ale mnohé európske krajiny a ich občania mohli slobodne rozvíjať svoj potenciál dlhé desaťročia, my sme mohli začať iba relatívne nedávno. Mnohí občania u nás cítia tento hendikep zaostávania dodnes na svojej životnej úrovni. Ale žijú statočne, tvrdo pracujú, vzmáhajú sa, mnohí dosahujú skvelé výsledky na úžitok svoj aj pre dobré meno svojej vlasti. Hovorím to dnes preto, pretože sa vám, pán prezident, dostalo cti zastávať úrad v našej vlasti v období mnohých zmien, veľkej dynamiky. A samozrejme a predovšetkým v krajine, v našej vlasti plnej skvelých ľudí. Majú právo byť hrdí na to, čo dosiahli, čo sa im podarilo, ako sa postupne vyrovnali a vyrovnávajú s neľahkými výzvami. Majú právo, majú dôvod a myslím, že majú aj prirodzenú potrebu byť na to hrdí. Ako prezident máte plne vo svojich rukách a patrí k výsade vášho úradu, aby ste ich v tom, v ich pozitívnej energii povzbudzovali a podporovali. Chcem vás ubezpečiť, vážený pán prezident, že vo mne osobne aj vo vláde Slovenskej republiky budete mať korektného, zdieľneho a spolupracujúceho partnera. Cítime a ctíme si mandát voličov, ktorí nám dali, aj záväzky, ktoré sme na seba prebrali jednak vo svojom programovom vyhlásení, jednak v ústavných funkciách, ktoré zastávame. Ešte raz mi dovoľte pogratulovať a popriať vám všetko najlepšie, vážený pán prezident. Nech sú pred nami úspešné roky! Nech sú to úspešné roky pre Slovensko, nech sú to roky úspešné aj pre vás osobne! Ďakujem pekne. (Potlesk.)
Paška, Pavol, predseda NR SR (2013-03-27):
Prerušujem rokovanie o tomto bode. Dámy a páni, prerokovali sme body programu 16. schôdze. Poprosím vás, aby ste zaujali svoje miesta, a budeme hlasovať o prerokovaných bodoch. (Zaznievanie gongu. Krátka pauza.) Pán poslanec Kaník.
Figeľ, Ján, podpredseda NR SR (2015-03-20):
Na vystúpenie pána poslanca Radošovského sú tri faktické. Nech sa páči, Štefan Kuffa s prvou.
J. Budaj, poslanec: (2001-11-09):
I. Presperín, podpredseda NR SR: Páni poslanci, pokoj prosím. Prosím pokoj. Pokračujeme ďalej. V hlasovaní návrh nebol schválený. Čiže pokračujeme ďalej v hlasovaní, ktoré bude uvádzať pán poslanec Budaj. Čo robíš zmätky, sadni si. (Ruch v sále.)
R. Rafaj, poslanec: (2007-03-28):
Druhý návrh sa týka § 68, ktorý bude v ods. 2 až 5. Výberové konanie podľa ods. 1 úrad ohlási ako spoločné výberové konanie na udelenie terestriálnych prevádzkových povolení pre frekvenčné vyhradenia podľa § 67 ods. 2 písm. c) a frekvenčné vyhradenia podľa § 67 ods. 2 písm. d). Bod 3 znie: „Úrad udelí terestriálne prevádzkové povolenie pre frekvenčné vyhradenia podľa § 67 ods. 2 písm. c) a terestriálne prevádzkové povolenia pre frekvenčné vyhradenia podľa § 67 ods. 2 písm. d) jednému poskytovateľovi multiplexu, to je tá podstatnejšia zmena. Po štvrté. Bod 4. „Úrad je povinný zaviazať poskytovateľa multiplexu, ktorému boli udelené terestriálne prevádzkové povolenia podľa ods. 3, aby spustenie prevádzky terestriálneho multiplexu nastalo tak, že súčasné alebo postupné spúšťanie prevádzky vo frekvenčných vyhradeniach negatívne neovplyvní celkový rozsah vysielania analógových vysielateľov.“ A bod 5. „Na konanie podľa ods. 1 až 4 sa vzťahujú ustanovenia druhej hlavy štvrtej časti.“ To zdôvodnenie máte pred sebou, ja ho napriek tomu ešte uvediem. Je to alternatíva k bodu 52 spoločnej správy z legislatívnotechnického dôvodu, s ktorým súhlasí aj predkladateľ. Tretia zmena sa týka § 69, a to v ods. 15 sa v prvej vete za slová „podľa odseku“ vkladajú slová „10 alebo“ a na konci druhej vety sa pripájajú slová, citujem, „umožňujúci analógový príjem signálu koncovým užívateľom“. Je to navrhovaná úprava k alternatíve k 56. bodu spoločnej správy takisto predrokovaná so súhlasom predkladateľa. Ďakujem pekne za pozornosť.
Grendel, Gábor, podpredseda NR SR (2022-12-01):
Dve faktické poznámky na vystúpenie pani poslankyne. Končím možnosť prihlásiť sa s faktickými. Pán poslanec Baránik ako prvý.
Paška, Pavol, predseda NR SR (2013-06-18):
Pán poslanec Hlina.
B. Bugár, poslanec: (2007-02-02):
Obvinili ste kolegu Dzurindu z najväčšieho volebného podvodu. Pýtam sa vás, pán podpredseda, ako jedného z čelných predstaviteľov SMER-u. Nebol to volebný podvod, keď ste pred voľbami hovorili, že okamžite, keď sa dostanete k moci, zrušíte rovnú daň? Že okamžite stiahnete vojakov z Iraku, že odškodníte klientov nebankových subjektov? Alebo. Nebol to podvod, keď predseda vašej strany Fico upokojoval lekárov a im hovoril, aby vydržali, lebo keď sa dostane k moci, tak okamžite zvýši ich platy? Bol to volebný podvod alebo nebol? Ale namiesto pokračovania, dovoľte mi jednu radu. Premýšľajte o tom, že vy vidíte triesku v oku toho cudzieho, ale vo vlastnom brvno nie, a to platí na celú vládnu koalíciu. (Potlesk.)
Hudák, Vazil, minister hospodárstva SR (2015-06-30):
Ja len veľmi stručne, hlavne k tým dodatkom, ktoré tu boli spomenuté. Myslím si, že iniciatíva poslancov Martvoňa a Brixiho reaguje na situáciu, proste máme tu určitú dynamiku na trhu, tzv. šmejdov a ministerstvo hospodárstva má v tejto oblasti pôsobnosť. Asi nie je úplne ideálne, že sa využíva tento nosič, ktorý tu máme, ale zase je to reakcia na situáciu, na ktorú musíme reagovať. Sú to proste veci, ktoré neboli podchytené v iných zákonných normách. Na druhej strane súhlasím, že v nejakom momente by bolo asi dobré konsolidovať všetky opatrenia, ktoré tu sú zamerané na ochranu spotrebiteľa proti tzv. šmejdom a tak ďalej, do nejakej viac ucelenej sústavy, pretože teraz je to taký proces vo vývoji a často reagujeme na ten vývin, aký je, a snažíme sa zaplátať tie diery, ktoré, tieto nekalé spoločnosti využívajú. Takže my sme v podstate posúdili toto ako nosič pre túto zmenu, ale myslím, si, že do budúcna bude potrebné naozaj nejak to konsolidovať v nejakej novej právnej norme. Takže ďakujem za pozornosť.
Vašečka, Richard, poslanec NR SR (2017-04-06):
Ďakujem veľmi pekne. No úplne mi stačilo, netreba ani prednášky o fašizme, stačí počúvať. Ja som nepovedal, že ste fašisti, lebo nie ste krajne pravicoví, bezpochyby. Nepovedal som to, hej. To je prvá vec. Nech sa páči, pozrite si záznam. Povedal som, že ste ako, a povedal som o týchto našich, tých, ktorých ja nazývam fašistami. Možno nie úplne presne historicky a politologicky. A horší ste v tom, že vy tie veci môžete veci prevádzať vo vláde. Čo sa týka porovnania komunizmu a nacizmu, ja osobne by som vsadil na to, že komunizmus je horší ako nacizmus. Stalin bol podľa mňa horší ako Hitler a mal hlavne väčšie možnosti, no a vyhral vojnu, pretože si museli spojenci vyberať medzi Stalinom a Hitlerom. (Ruch v sále.) Takže toľko na, na margo tej... (Ruch v sále.) Poprosím vás, keby ste nebučali... (Reakcie z pléna.) Keby ste nebučali. Keď chcete, môžme si to potom medzi lavicami vyjasniť, teraz by som chcel zareagovať na faktickú. Čiže ešte raz. Za to – a to som povedal pred chvíľočkou, a v tom nemám žiaden problém a podľa mňa to nie je nič pokorujúce, je to úplne normálne – je mi úprimne ľúto, ak komukoľvek z vás nejakým spôsobom fašizmus zasiahol do života. Aj pánu ministrovi. A ak som mu toto pripomenul a týmto som sa dotkol, tak sa ospravedlňujem. To som povedal. Ale nie to, že tu niekto obhajuje neobhájiteľné veci a to, že ešte to celé zaobalí do nejakého, do nejakého politického systému a do nejakého systému práce a popierame tu niečo, popierame dokolečka. V tom ste ako fašisti. Nie v tom, že robíte koncentračné tábory. Veď nebuďte ješitní alebo hluchí. Ďakujem.
Droba, Juraj, poslanec NR SR (2011-02-04):
Vážený pán kolega, mňa veľmi potešil váš záujem o to, aby na Slovensku fungovala aj liberálna strana. Mal som dokonca chvíľu pocit, že liberálne myšlienky sú vám aj osobne sympatické, minimálne vám nie sú cudzie. Čo sa týka liberalizmu strany SaS, naozaj sa nemusíte obávať. V otázke napríklad potratov sme diskutovali s ministrom zdravotníctva a samozrejme, že nie je nám ľahostajné, ako sa bude táto téma ďalej vyvíjať. Je to však náš koaličný partner a veci si s ním určite najprv vydiskutujeme. Vy ste tiež mali koalíciu, mali ste tiež dvoch partnerov. Myslím si, že bolo veľa situácií, kde ste sa vy za nich museli vyslovene hanbiť. U nás sa toto o koaličných partneroch povedať nedá. Vaša koalícia bola koalíciou, ktorú spájal vzácne jeden záujem alebo niekoľko záujmov. Myslím si, že naša koalícia je aj o hodnotách. Ak vám záleží na liberalizme, naozaj ma to osobne teší. Čo sa týka našej strany, tak ako povedal už kolega Poliačik, stačí si pozrieť odpočet toho, čo sa nám už z nášho programu presadiť podarilo. V oblasti ekonomiky určite budeme ďalej bojovať za to, aby sa zjednodušilo zamestnávanie, lebo tí, ktorí vytvárajú pracovné miesta, sú tí, ktorí vytvárajú skutočné hodnoty. Ďalej chceme urobiť spravodlivejším daňový odvodový systém a zároveň chceme pomáhať tým, ktorí si jednoducho nevedia pomôcť sami alebo sa dostali do životnej situácie, z ktorej je ťažká cesta von. Takisto sa nemusíte obávať o dve témy, ktoré boli veľmi medializované, ale ktoré sú naozaj len jednými zo stodvadsať v našej strane, a jednou je zrovnoprávnenie znevýhodnenej skupiny homosexuálov a druhou je takisto dekriminalizácia marihuany. Takže tieto zostávajú našou agendou a určite za ne zabojujeme. Ďakuje za pozornosť. (Potlesk.)
Šeliga, Juraj, podpredseda NR SR (2020-07-23):
Pán poslanec Jarjabek s faktickou poznámkou, nech sa páči.
Kollár, Boris, predseda NR SR (2022-11-30):
Prezentujme sa a hlasujeme. (Hlasovanie.) Prítomných 140 poslancov, za 76, proti 11, zdržalo sa 53. Konštatujem, že sme prijali uznesenie, ktorým sme schválili návrh rozpočtu Sociálnej poisťovne . Teraz prosím spoločného spravodajcu z výboru pre zdravotníctvo poslanca Tomáša Lehotského, aby uviedol hlasovanie o návrhu uznesenia k návrhu rozpočtu Úradu pre dohľad nad zdravotnou starostlivosťou na roky 2023 až 2025. Je to tlač 1267. Nech sa páči, pán poslanec, máte slovo. (Hlasovanie o návrhu rozpočtu Úradu pre dohľad nad zdravotnou starostlivosťou na roky 2023 až 2025 , tlač 1267.)
T. Cabaj, poslanec: (2002-07-03):
M. Andel, podpredseda NR SR: Ďakujem, slovo má pán poslanec Cuper. (Hlas v rokovacej sále.) Aha, tak v poriadku. Takže na svojich predrečníkov chce reagovať pán poslanec Hort, pán kolega, nech sa páči, máte slovo.
M. Číž, podpredseda NR SR: (2007-09-19):
Teraz prosím určeného spoločného spravodajcu z výboru pre hospodársku politiku, opäť pána poslanca Pelegriniho, aby informoval Národnú radu o výsledku prerokovania tohto návrhu vo výboroch. Máte slovo, pán poslanec.
Bagačka, Michal, poslanec NR SR (2014-06-05):
Ďakujem za slovo. Vážená pani predsedajúca, pani poslankyne, páni poslanci, Výbor Národnej rady Slovenskej republiky pre hospodárske záležitosti ma uznesením č. 252 určil za spravodajcu k návrhu poslancov Národnej rady Otta Brixiho a Antona Martvoňa na vydanie zákona, ktorým sa mení zákon č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov, tlač 793. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada v zmysle § 73 ods. 3 písm. c) rokovacieho poriadku uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory, ústavnoprávny a výbor pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do tridsať dní a v gestorskom výbore do tridsaťdva dní od prerokovania v Národnej rade v prvom čítaní. Ďakujem, skončil som, prosím, otvorte rozpravu.
Gašpar, Tibor, poslanec NR SR (2024-02-08):
Ďalej hlasujeme o bode 332 druhého pozmeňujúceho návrhu poslanca Galka.
B. Bugár, podpredseda NR SR: (2005-10-25):
Budeme pokračovať ešte druhým čítaním o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 1277). Prosím znovu pána podpredsedu vlády, aby vládny návrh zákona uviedol.
P. Paška, predseda NR SR: (2009-02-04):
Chcete reagovať, pani poslankyňa Kramplová? Nie. Ďakujem pekne. Vyhlasujem rozpravu za skončenú. Pán minister, chcete sa vyjadriť k rozprave? Nie. Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Je 11.00 hodín, dámy a páni, budeme hlasovať o prerokovaných bodoch programu. Vyhlasujem krátku trojminútovú prestávku, aby sa všetci tí, ktorí sa zúčastnia hlasovania, mohli dostaviť do rokovacej sály. (Prestávka.) (Po prestávke.)
Šeliga, Juraj, podpredseda NR SR (2020-05-12):
Ďakujem pekne, pán poslanec. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Uzatváram možnosť prihlásiť sa do rozpravy ústne. Vyhlasujem rozpravu za skončenú. Pýtam sa, či pani ministerka chce zaujať stanovisko. Nechce. Pán spravodajca tam už ani nie je, takže ani nechce. Prerušujem rokovanie o tomto bode. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov. Panie poslankyne, páni poslanci, stále prebieha rokovanie, ak chcete diskutovať, nech sa páči, poprosím mimo rokovaciu sálu. Vládny návrh zákona je pod tlačou č. 91, návrh na jeho pridelenie na prerokovanie výborom je v rozhodnutí č. 88. Poprosím pani podpredsedníčku vlády Slovenskej republiky pre investície a informatizáciu pani Veroniku Remišovú, aby tento vládny návrh zákona uviedla. Pani podpredsedníčka, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov , tlač 91.)
Blanár, Juraj, podpredseda NR SR (2022-10-18):
S faktickou poznámkou pán poslanec Filip Kuffa.
P. Hrušovský, predseda NR SR: (2005-12-07):
(Hlasovanie.) 107 prítomných, 78 za, 15 proti, 10 sa zdržalo, 4 nehlasovali. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon o rozpočtových pravidlách. Otváram rozpravu. Vyhlasujem rozpravu za skončenú. Keďže sa nehlási nik z prítomných poslancov, dám hlasovať o návrhu zákona ako o celku so schválenými pozmeňujúcimi návrhmi. Gestorský výbor ho odporúča...
Lehotský, Tomáš, poslanec NR SR (2023-06-15):
Ďakujem veľmi pekne. Ja teda nie som expert na životné prostredie ani na pôdohospodárstvo, a teda... (Prerušenie vystúpenia predsedajúcim.)
B. Bugár, podpredseda NR SR: (2003-07-02):
E. Rusnáková, poslankyňa: To som chcela dať ako ďalšie hlasovanie, ale môžem prečítať...
Bugár, Béla, podpredseda NR SR (2016-06-17):
Nech sa páči, pán poslanec Mihál, môžete reagovať na faktické poznámky.
Csicsai, Gabriel, poslanec NR SR (2013-12-11):
No už to funguje, výborne, ďakujem. Ďakujem za slovo. Myslím si, že je to jeden z mála prípadov, keď maximálne súhlasím s pánom poslancom. Najväčší problém, ktorý ja vidím v súčasnej poľnohospodárskej politike a v tej časti rozpočtu, je, bez urážky, že páni, ktorí to robili, veľmi tomu poľnohospodárstvu nerozumejú. Skôr tento rozpočet je populistický, predpokladám, že ďalší rok sú prezidentské voľby, jedno s druhým. Skrátka, investovať alebo dať peniaze na takú alebo tú časť poľnohospodárstva, ktorá relatívne tlačí, pričom dá sa to relatívne predať tak, že, áno, na VDJ-čka alebo na kravy budem mať viac peňazí, ale v globále, ako som povedal, v poľnohospodárstve počas ďalších siedmich rokov, myslím si, to pôjde úplne dostratena, po siedmich rokoch zostaneme úplne nekonkurencieschopní v tomto regióne. Ďakujem.
P. Paška, predseda NR SR: (2007-06-21):
Ďalším bodom programu je druhé čítanie o vládnom návrhu zákona o prevencii a náprave environmentálnych škôd a o zmene a doplnení niektorých zákonov . Vládny návrh je ako tlač č. 244. Spoločná správa výborov je tlač 244a. V zastúpení pána ministra životného prostredia vystúpi pán minister pôdohospodárstva Miroslav Jureňa. Nech sa páči, máte slovo.
Danko, Andrej, podpredseda NR SR (2024-06-13):
Ďakujem. Otváram rozpravu. Do rozpravy som dostal písomnú prihlášku – pán poslanec Hargaš za klub poslanecký a poslanci prihlásení – poslankyňa Ledecká, á, Ledecký asi, stále hovorím Ledecká, ospravedlňujem sa, ale bola Ledecká, áno? Takže pán Ledecký a pani Marcinková.
Kaník, Ľudovít, poslanec NR SR (2013-06-04):
Pani podpredsedníčka, je to tak, kedykoľvek predkladateľ môže stiahnuť pred hlasovaním. Je to tak. Je to tak. Budem namietať, je to tak.
Grausová, Natália, poslankyňa NR SR (2017-06-16):
Ďakujem pánu Krajniakovi. Chcela by som podotknúť, že pri doterajšej politike sa nám môže naozaj čoskoro stať, že prídeme aj o tú vodu, o zem pod nohami a možno aj o vzduch, ktorý dýchame. A možno máme strategickú polohu v strede Európy, možno aj to napadne niekomu, aby to predal, a potom môžeme ísť na Severný pól, tam je miesta dosť. Ďakujem.
Žiga, Peter, podpredseda NR SR (2024-02-15):
Konštatujem, že pani poslankyňa Kosová ani pani poslankyňa Jurík, ktoré sú prihlásené do písomnej rozpravy, sa nenachádzajú, prepadáva a strácajú poradie. Otváram možnosť prihlásiť sa do rozpravy ústne. Končím možnosť prihlásiť sa do rozpravy ústne. Máme tam zmätočné prihlásenie sa (povedané so smiechom), chcela sa prihlásiť pani poslankyňa Kolíková miesto pani poslankyne Marcinkovej. Zrušte, prosím, prihlásenie. Sadla si na zlé miesto. Dajte ešte priestor pani poslankyni Kolíkovej, aby sa mohla prihlásiť do rozpravy ústne. Máme... pán poslanec Pročko. Končím možnosť prihlásiť sa do rozpravy ústne. Máme štyroch poslancov. Teraz preruším rokovanie o tomto bode, aby sme mohli vyhlásiť výsledky tajného hlasovania, a preto prosím povereného overovateľa, aby oznámil výsledky hlasovania návrhu na členov, na voľbu členov Rady Slovenského pozemkového fondu navrhnutých výborom. Nech sa páči, pán overovateľ. Navrhovateľ je pán Kalivoda, teda overovateľ. (Výsledok verejného hlasovania o návrhu na voľbu členov Rady Slovenského pozemkového fondu , tlače 88, 104 a 116.)
Danko, Andrej, predseda NR SR (2016-04-18):
Pani poslankyňa Alena Bašistová. Pani poslankyňa už informovala, asi opätovne. Pani poslankyňa Janka Kiššová ako posledná.
Galbavý, Tomáš, poslanec NR SR (2011-06-02):
Áno, ďakujem za slovo. Ja budem veľmi kulantný a opatrný, lebo Igora potrebujeme a jeho troch ľudí pre ďalšie zákony (reakcie z pléna), a je to celé o tom, čo chcem povedať. Takže Igor to chápe a za toto ho považujem ako nového politika, veľmi šikovne dokáže spracovať a narábať s touto vedomosťou a s týmto vedomím. Skôr by som reagoval na to, čo tu viackrát zaznelo (reakcia predsedajúceho), áno, áno, zaznelo to aj z jednej, aj z druhej strany spochybnenie, že my, ktorí máme iný názor, spochybňujeme vôľu občanov právo predložiť ústavný zákon. Isteže nikto to nespochybňuje. A operovalo sa aj s tým, že veď v referende ľudia chcú, aby počet poslancov v parlamente bol znížený. Páni a dámy, toto je útok na tie najnižšie pudy. Ja vám garantujem, keby v tých referendových otázkach bola postavená otázka inak: Chcete, aby bol parlament zrušený, vážení spoluobčania? Odpoveď by bola jasná: Chceme. A ešte som o tom presvedčený (potlesk), že by sa zúčastnil ešte väčší počet v referende. Čiže nehrajme takúto falošnú hru. Bulvárnu a kalkulatívnu. Je to nepoctivé. A Igorovi nebudem hovoriť nič, pretože on má svoje fundamentálne klapky a chce sa prezentovať tak so svojím cieľom za každú cenu. Chcem to hovoriť tým, ktorých chce on nachytať. Ľudia, nedajte sa nachytať na takúto falošnú hru. Viete, o čo ide? Aby na budúci týždeň v regionálnom denníku, ktorý vlastní Igor Matovič, stál nápis „Poslanci nezahlasovali zníženie, pretože sa boja o svoje teplé fleky, darmožráči!“ Ďakujem pekne. (Potlesk.)
P. Hrušovský, predseda NR SR: (2004-03-12):
(Hlasovanie.) 136 prítomných, 133 za návrh, 3 sa zdržali. Konštatujem, že návrh sme schválili.
A. Belousovová, podpredsedníčka NR SR: (2007-05-09):
Ďalej budeme pokračovať prvými čítaniami, ktoré uvádza podpredseda vláda a minister vnútra Slovenskej republiky pán Kaliňák. Teraz pristúpime k prerokovaniu vládneho návrhu zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 251, návrh na jeho pridelenie na prerokovanie výborom máte v rozhodnutí č. 254. Prosím pána podpredsedu vlády, aby tento vládny návrh zákona uviedol. Nech sa páči, pán minister.
Paška, Pavol, predseda NR SR (2013-05-15):
(Hlasovanie.) 146 prítomných, 144 za, 1 sa zdržal, 1 nehlasoval. Vyslovili sme súhlas so zmluvou. Ešte jedno hlasovanie, pán poslanec, o návrhu uznesenia na vyslovenie súhlasu s Protokolom z roku 1992, ktorým sa mení Medzinárodný dohovor o zriadení medzinárodného fondu na kompenzáciu škôd. Je to tlač 410. [Hlasovanie o návrhu na vyslovenie súhlasu Národnej rady Slovenskej republiky s Protokolom z roku 1992, ktorým sa mení a dopĺňa Medzinárodný dohovor o zriadení medzinárodného fondu na kompenzáciu škôd vzniknutých v dôsledku znečistenia ropnými látkami, 1971 (FUND ROT 1992), tlač 410].
Kotleba, Marian, poslanec NR SR (2020-03-25):
Ďakujem za slovo. Vážený pán kolega Dostál, veľmi jednu zaujímavú myšlienku ste alebo jednu veľmi zaujímavú myšlienku ste povedali vo svojom, vo svojom vystúpení a ja jsi u dovolím kolegom, ktorí ju možno nezachytili, pripomenúť. Vy ste povedali, že sa nemôžme čudovať, že sú tam nejaké chyby, ktoré sú odstraňované priebežne, pretože celý návrh bol robený veľmi narýchlo. Vy ste to priznali priamo, takto naplno ste povedali. Čiže vy idete veľmi narýchlo improvizovane robiť aj ten hlboký a bezprecedentný zásah do súkromia ľudí a do ich práva na ochranu ich telekomunikačného tajomstva. Veľmi rýchlo a s chybami, veľmi rýchlo a nepremyslene. A ja sa chcem spýtať, či je naozaj tak dôležité začať všetkých týchto ľudí sledovať v takomto superrýchlom návrhu alebo superrýchlym návrhom, či naozaj ste s tým nemohli počkať aspoň do momentu, keď parlament vysloví novej vláde dôveru. Lebo ľudia už teraz vedia, áno, chcú nás sledovať pod zámienkou korony. Bude sa hlasovať o dôvere vlády, vláde. Nech sa páči, keď ju získate, tak začnite robiť veci. Nevravím, že s tým budeme súhlasiť, ale teraz ešte, keď tá vláda tú dôveru ani nemá, a vy to priznáte, že to bolo zbúchané narýchlo, a preto sú tam tie chyby a všetky tie nedostatky, tak ja vás chcem naozaj poprosiť, skúsme túto vec úplne stiahnuť, skúsme túto vec úplne stiahnuť. Vy sa vyhnete týmto trápnym chvíľam a ľudia nebudú musieť mať ten strach. Ďakujem pekne.
Kollár, Boris, predseda NR SR (2022-09-29):
Pán kolega, ešte raz vás uvidím, že tam fotíte počítače, tak vás dám vyviesť a dostanete stopku! To vám hovorím! Ešte raz to urobíte! Ešte raz to urobíte a sa sem nedostanete do tejto Národnej rady! Dobre vám to hovorím! Ešte raz! (Reakcia z pléna.) Ešte raz! (Krátka pauza.) Ešte raz! (Potlesk.)
P. Paška, predseda NR SR: (2009-10-27):
Čiže vyhlasujem prestávku do 12.45 hodiny, o 12.45 hodine budeme pokračovať v programe. Ďakujem. (Prestávka.) (Po prestávke.)
M. Damborská, poslankyňa: (2009-06-26):
A ďalšia, ale veľmi, veľmi smutná vec, veľmi smutná vec a vlastne podstatná je tá, že starosta obce Štitáre bol pánom Csákym, vtedajším podpredsedom vlády Slovenskej republiky, donútený osadiť túto kontroverznú tabuľu napísanú len v maďarčine, osadiť ju na obecný úrad. A bol vydieraný tým, že dostane finančné prostriedky na kanalizáciu obce len v tom prípade, keď toto urobí. Nuž, vážení spoluobčania maďarskej národnosti, zhltli by ste nás, keby sme sa vám nevedeli brániť. A konečne máte takú vládu, ktorá vyznáva národné hodnoty, vlastenectvo a históriu slovenského národa. A my sa strany SMER vôbec nebojíme a nemyslíme si, že nám vypaľujú rybník. Aspoň ja osobne si to nemyslím, pretože vlastencami by sme mali byť úplne všetci. Aj pán Galbavý, možno aj bez toho ale. Ďakujem.
Novotný, Viliam, poslanec NR SR (2012-12-05):
Ďakujem pekne. Ďakujem pekne, pán poslanec Uhliarik, za to, čo ste hovorili o tej prudkej zmene, aj za to, že ste zacitovali z listu, ktorý napísala Slovenská lekárnická komora, lebo ono naozaj, ja sa som sa snažil na to upozorniť vo svojom vystúpení, ale, myslím si, že je miesto to možno aj viackrát zopakovať, to, čoho sme boli svedkami 20. novembra, je prekvapivý jav, pretože dovtedy bolo pomerne jasné, že teda ministerstvo zdravotníctva zaujalo také stanovisko, aké ste vy prečítali. Je, skrátka, proti tomu, aby boli poskytované v lekárňach akékoľvek zľavy, lebo, skrátka, lekáreň je zdravotnícke zariadenie a chcú posilniť zdravotnícky charakter lekárňam. Tam, skrátka, zľavy nepatria. Odborné argumenty, ktorými to ministerstvo podložilo v dôvodovej správe, sú veľmi riedke a sú podľa mňa zavádzajúce. A zrušením vernostného systému sa vôbec nerieši to, čo by chcelo ministerstvo posilniť a riešiť. Ale tomu sa dá rozumieť, ministerstvo zdravotníctva je proti zľavám v lekárňach. No ale to, čo v súčasnosti ministerstvo zdravotníctva prostredníctvom poslancov strany SMER navrhlo na výbore, je nielenže mačka vo vreci, ale až priame popretie toho, čo ministerstvo do 20. novembra tvrdilo, skrátka, zľavy do lekárne nepatria. A 20. novembra prišlo ministerstvo s tým, že ale vlastne ten lekárnik by mohol dať 50 % zľavy z doplatku, keď tak uzná za vhodné. Rozdiel medzi tými oboma systémami je ešte aj v tom, že kým vernostný systém ponúkal tieto zľavy za transparentných podmienok, ktoré sa dali kontrolovať, a reálne už ušetril finančné prostriedky, to, čo momentálne je v spoločnej správe zákona o rozsahu, je mačka vo vreci, na čo doplatia v konečnom dôsledku pacienti.
M. Hort, podpredseda NR SR: (2007-10-18):
V ďalšom bode pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a ktorým sa mení a dopĺňa zákon č. 16/2004 Z. z. o Slovenskej televízii v znení neskorších predpisov . Návrh ste dostali ako tlač 447 a návrh na jeho pridelenie na prerokovanie výborom máte v rozhodnutí č. 445. Dávam teraz slovo poslancovi Ivanovi Miklošovi, ktorý za skupinu poslancov návrh uvedie. Nech sa páči, pán poslanec.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 135 poslancov, za 124, proti 6, zdržali sa 3, 2 nehlasovali. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu ako o celku. Pán spoločný spravodajca, prosím, uveďte odporúčania gestorského výboru.
Bugár, Béla, podpredseda NR SR (2018-06-25):
Pardon, pardon, pán poslanec, nezbadal som procedurálny návrh pána poslanca Antala. Nech sa páči.
Hrnčiar, Andrej, podpredseda NR SR (2017-03-28):
S reakciou na faktické poznámky, pán poslanec Číž.
Kazda, Radovan, poslanec NR SR (2022-05-05):
Ďakujem. Ja som bol najprv trochu zmätený, lebo trošku tá formulácia toho 92-násobku, 93 skoro, je tam trochu zmätočná, ale teda a vychádzalo mi to, že 200-tisíc. Ľudia, ktorí zarábajú až cez 200-tisíc ročne, ale teda je to vysvetlené v dôvodovej správe. Myslím, že to bude asi v poriadku aj to znenie. No, ja som chcel len krátko zareagovať, že teda rozumiem tomu návrhu, že teda ideme do 1 000 myslím, že 686,33, len opäť teda by som chcel poukázať na to, že naozaj je veľký rozdiel, keď niekto má minimálnu mzdu a keď má 92,8-, myslím, násobok tej minimálnej mzdy. Z toho koláča výdavkového domácnosti alebo ľudí ide nejaká veľmi veľká časť, samozrejme, na tie základné veci, čiže potraviny a energie. Ale tí, ktorí zarábajú už 92,8-násobne viac, tak, samozrejme, nespotrebovávajú toľko násobne viac potravín ani nevykurujú natoľko, aby takmer 93-násobne viac. To znamená, že opäť tam vidím istý prvok neefektívneho, neefektívnej takejto pomoci.
Laurenčík, Milan, podpredseda NR SR (2021-12-03):
Na faktickú poznámku bude teraz reagovať pán poslanec Erik Tomáš, nech sa páči.
Jurinová, Erika, podpredsedníčka NR SR (2013-09-04):
Pán poslanec Hraško.
Zs. Simon, minister pôdohospodárstva SR: (2003-09-10):
Z. Martináková, podpredsedníčka NR SR: Ďakujem, pán minister. O zákonoch, ktoré ste predkladali, budeme hlasovať neskôr, tak ako sme sa pôvodne dohodli. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a dopĺňa zákon č. 480/2002 Z. z. o azyle a o zmene a doplnení niektorých zákonov . Vládny návrh zákona ste dostali ako tlač 308. Návrh na jeho pridelenie na prerokovanie výborom máte v rozhodnutí pod č. 315. Poprosím pána ministra vnútra. Pán minister vnútra, ak ma počuje, prosím, aby... (Reakcia z pléna.) Pán minister vnútra dáva rozhovor médiám. (Reakcie z pléna.) Takže sekundičku, ako vám povedal pán poslanec Jarjabek, počkáme. (Hlasy v sále.) (Pauza pre neprítomnosť ministra vnútra, predkladateľa návrhu zákona.) Z. Martináková, podpredsedníčka NR SR: Ako inštitúcia, ktorá má kontrolnú funkciu nad exekutívou. Poprosím naozaj pána ministra alebo nejakého pána poslanca, aby ho priviedol do rokovacej sály, takto sa to nedá. (Reakcie z pléna.) Pán minister, už tu padol návrh na vaše odvolanie, lebo parlament si chce plniť svoju kontrolnú funkciu nad exekutívou. Pán minister vnútra odôvodní pred poslancami vládny návrh zákona o pobyte cudzincov.
M. Košútová, poslankyňa: (2010-03-09):
V bode 1 navrhujem článok III zákona vypustiť. Odôvodňujem to tým, že uvedené body boli schválené 3. marca 2010 v zákone č. 44/1998 Z. z. o ochrane a využití nerastného bohatstva (banský zákon) v znení neskorších predpisov. Druhý pozmeňujúci návrh, ktorý predkladám. Za článok V sa vkladá nový článok VI, ktorý znie: „Zákon č. 223/2001 Z. z. o odpadoch a o zmene a doplnení niektorých zákonov v znení zákona č. 553/2001 Z. z., zákona č. 96/2002 Z. z., zákona č. 261/2002 Z. z., zákona č. 393/2002 Z. z., zákona č. 529/2002 Z. z., zákona č. 188/2003 Z. z., zákona č. 245/2003 Z. z., zákona č. 525/2003 Z. z., zákona č. 24/2004 Z. z., zákona č. 443/2004 Z. z., zákona č. 587/2004 Z. z., zákona č. 733/2004 Z. z., zákona č. 479/2005 Z. z., zákona č. 532/2005 Z. z., zákona č. 571/2005 Z. z., zákona č. 127/2006 Z. z., zákona č. 514/2008 Z. z., zákona č. 515/2008 Z. z., zákona č. 519/2008 Z. z. a zákona č. 386/2009 Z. z. sa mení a dopĺňa takto: „§ 22 sa dopĺňa odsekom 17, ktorý znie: „Pred začatím prevádzky skládky je prevádzkovateľ skládky odpadov povinný jednorazovo zložiť časť účelovej finančnej rezervy vo výške minimálne 5 % z rozpočtových nákladov na zriadenie skládky odpadov; skutočnú výšku stanoví príslušný orgán štátnej správy odpadového hospodárstva v rozhodnutí o súhlase na prevádzkovanie skládky odpadov.“.“.“ Doterajšie články VI až IX sa označujú ako články VII až X. Ustanovenie sa dopĺňa z dôvodu odstránenia nedostatku v transpozícii smernice Európskeho parlamentu a Rady 1999/31/ES o skládkach odpadu. V 3. bode navrhujem body spoločnej správy 5, 6, 9 až 12 vyňať na osobitné hlasovanie. Ďakujem.
Laššáková, Jana, podpredsedníčka NR SR (2014-05-13):
Na vystúpenie s faktickou poznámkou pán poslanec Chren. Končím možnosť prihlásiť sa s faktickými poznámkami. Nech sa páči, pán poslanec.
Frešo, Pavol, poslanec NR SR (2014-09-09):
Ďakujem veľmi pekne, pán predseda. Samozrejme, kolegyne, kolegovia, tak isto pekné poletné obdobie a dúfam, že tú prácu budeme robiť spoločne tak, aby ľudia boli na nás hrdí. Pán predseda, chcel by som navrhnúť nový bod do programu rokovania Národnej rady Slovenskej republiky, a to vyhlásenie Národnej rady Slovenskej republiky k situácii na Ukrajine. Je to možno trochu dlhšie ako tú jednu minútu, tak, poprosím, ja ho prečítam, je to, sú to štyri odstavce, aby ste mi potom umožnili čas. „Národná rada Slovenskej republiky po a) víta prímerie na Ukrajine dohodnuté koncom minulého týždňa, vyjadruje však presvedčenie, že pokiaľ sú okupované územia suverenného štátu, nemôže dôjsť k trvalému mieru; po b) stabilnú, demokratickú a územne celistvú Ukrajinu považuje za prioritu slovenskej, európskej a zahraničnej politiky; po c) vyjadruje podporu krokom Európskej únie a doterajším sankciám voči Ruskej federácii. Pokiaľ sa nenastolí stav, ktorý zabezpečí zvrchovanosť a územnú celistvosť Ukrajiny, nie je možné zrušiť doterajší...“ (Prerušenie vystúpenia časomerom.)
Kuffa, Filip, poslanec NR SR (2022-03-24):
Pán poslanec Kazda tú časť rozpravy o tom oplotení zle pochopil. Kolega Karahuta to dobre pochopil. Ja som vravel, keď budeme mať pol milióna hektárov bezzásahových lesov, že my jednoducho nieže či budeme chcieť oplotiť, alebo či si vieme predstaviť, my budeme nútení oplocovať poľnohospodársku pôdu. Na jednej strane tu kričíme, že stavajme zelené mosty, potrebujeme prepojiť diaľnice, potom hovoríme o potravinovej bezpečnosti a potom povieme, tak chceme 10 % bezzásahu, ktorý chceme aplikovať ale na lesné pozemky. A ja som to prepojil práve s tými škodami zverov. Aj kolegyňa Halgašová pochopila, to len tak, že tam nebola tá otázka, či idem oplotiť chránené územie na poľnohospodárskej pôde, ale v súvislosti s tými škodami zverov. Pán kolega Suja, to si dobre povedal, že oni častokrát nie sú presvedčení o ochrane prírody, ale tú ochranu robia, prezentujú kvôli tomu, aby na tom zarábali, aby zarábali na ochrane prírody. To máme možnosť aj teraz vidieť, kadejaké projekty päťmiliónové na sysle, čo tu bratislavská organizácia BROZ berie. Ja by som chcel vidieť, jak to ide naozaj do tej ochrany prírody. Tak oni tam majú štyroch manažérov, projektový manažér, ekonomický, postprojektový a ja neviem ešte aký manažér. Tak to je akože jaká ochrana prírody, jaká podpora ochrany prírody? Toto, že nakúpia, že oni podporujú poľnohospodárov, hej, že nakúpi slnečnicu a ide ju tam rozsypať po letisku, lebo ide sysle prikrmovať. Pán kolega Kočiš, tiež si sa dotkol tých poľnohospodárskych pozemkov a potom si tam aj menovite vymenoval nejakých ekoteroristov. Ten zoznam by sa dal značne rozšíriť aj o členov Progresívneho Slovenska, ktorí pôsobia v europarlamente a ktorí tu stále takéto greenhornské témy, či zelené, či jaké tu stále pretláčajú a v konečnom dôsledku to nie je nič iné len ničenie aj potravinovej sebestačnosti a ožobračovanie Slovákov.
T. Cabaj, podpredseda NR SR: (2009-06-17):
Dávam slovo spravodajcovi, ktorého určil gestorský výbor, výbor pre pôdohospodárstvo, životné prostredie a ochranu prírody, pánu poslancovi Jánovi Čechovi.
Bugár, Béla, podpredseda NR SR (2019-05-15):
Pán poslanec Sloboda.
Grendel, Gábor, podpredseda NR SR (2021-03-17):
Otváram rozpravu, do ktorej som dostal jednu písomnú prihlášku, a to od pána poslanca Mariána Viskupiča. Nech sa páči, pán poslanec, máte slovo.
P. Hrušovský, predseda NR SR: (2003-12-04):
(Hlasovanie.)119 prítomných, 119 za návrh. Schválili sme pripomienku pod bodom 8. Budeme hlasovať o pripomienke pod bodom 9. Gestorský výbor odporúča... J. Drgonec, poslanec: Schváliť.
B. Bugár, podpredseda NR SR: (2005-02-03):
Nasleduje druhé a tretie čítanie o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a Radou ministrov Srbska a Čiernej Hory o zmene Dohody medzi vládou Slovenskej republiky a Zväzovej vlády Zväzovej republiky Juhoslávie o podpore a vzájomnej ochrane investícií (tlač 963). Návrh vlády odôvodní podpredseda vlády a minister financií Slovenskej republiky Ivan Mikloš, nech sa páči.
Poliačik, Martin, poslanec NR SR (2013-05-22):
Posledný návrh, o ktorom budeme hlasovať, podala pani podpredsedníčka Jurinová. Dajte o ňom, prosím, hlasovať.
Danko, Andrej, predseda NR SR (2016-05-24):
Ďakujem. Pán poslanec Ľuboš Blaha s faktickou poznámkou.
Kollár, Boris, predseda NR SR (2020-05-13):
Pán poslanec Filip Kuffa.
Grendel, Gábor, podpredseda NR SR (2023-02-10):
S reakciou na faktickú poznámku pán poslanec Ledecký.
Martvoň, Anton, poslanec NR SR (2015-03-10):
Ďakujem pekne. Pán poslanec, no, čo sa týka toho poplatku na tej pohotovosti, no samozrejme, ten poplatok zostal. Pohotovosti sú osobitný prípad. Je nemysliteľné, že niekto v nejakom akútnom stave strávi tri hodiny čakania na pohotovosti v noci v rade dvadsiatich ľudí s podobným akútnym stavom, lebo tých pohotovostí je málo a tí lekári na tých pohotovostiach, žiaľbohu, nestíhajú. Na druhej strane, ale zasa to, čo tu bolo tvrdené, že existujú nejaké poplatky na katastri za zrýchlené konania alebo urýchlené konania, alebo za vydanie vodičského preukazu, no netreba si pliesť urýchlené alebo zrýchlené konanie, ktoré je štandardné konanie vo viacerých štátoch Európskej únie a nikto tam nikoho nepredbieha. To je práve opatrenie kvôli tomu, aby úradník neuprednostňoval niekoho. Čiže každý, kto si zaplatí za urýchlené konanie na katastri, tak mu bude do 15 dní, teda tá vec alebo teda ten pozemok zavkladovaný, alebo vydaný do tých dvoch-troch dní ten cestovný doklad. A nikto tam nie je diskriminovaný. Každý, kto si zaplatí, je do toho času mu vyhovené. Ale tu pri prednostnom ošetrovaní je diskriminované, lebo niekto umelo posúva niekoho, čo si nezaplatí na čas, ktorý je umelo aj odsúvaný ďalej, čiže niekoľko mesiacov, i keď má voľný priestor toho pacienta prijať už povedzme na ďalší týždeň. A tomu chceme zabrániť. Čiže netreba si mýliť zrýchlené konanie, ktoré je opatrením proti uprednostňovaniu ľudí na úradoch, s prednostným ošetrením, ktoré je niečo, čo je oficiálne zlegalizovanie prednostného alebo uprednostňovania nejakého iného človeka. Toľko z mojej strany.
Paška, Pavol, predseda NR SR (2013-10-16):
Pán poslanec Martinák.
Grendel, Gábor, podpredseda NR SR (2022-11-11):
Ešte s faktickou poznámkou pán poslanec Kočiš.
Hrnčiar, Andrej, podpredseda NR SR (2017-03-22):
Ďakujem. Nech sa páči, pani poslankyňa Bašistová.
Taraba, Tomáš, poslanec NR SR (2020-09-29):
Vážený pán predsedajúci, boli nám tu rozdané nejaké varešky, nevieme, odkiaľ sú... (Prerušenie vystúpenia predsedajúcim.)
Žiga, Peter, podpredseda NR SR (2023-12-14):
Pán poslanec Bužo.
Glváč, Martin, podpredseda NR SR (2016-04-27):
Dobre, je všeobecný súhlas, aby sme o tomto návrhu zákona hlasovali hneď po jeho prerokovaní? (Zaznievanie gongu. Nesúhlasné reakcie z pléna.) Budeme teraz hlasovať o tom, aby sme o návrhu tohto zákona hlasovali ihneď po jeho prerokovaní. Prezentujme sa a hlasujme. (Hlasovanie.) Ďakujem. Prítomných 84 poslancov, za 77, proti 1, zdržal sa 1, nehlasovalo 5. Schválili sme, že budeme hlasovať o tomto návrhu hneď po jeho prerokovaní. Ďakujem. Nech sa páči, pán poslanec Mihál.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 133 poslancov, za 37, proti 22, zdržalo sa 74. Teda uvedený návrh pána poslanca Habánika sme neschválili.
Horváth, Zoltán, poslanec NR SR (2011-09-13):
Ďakujem. Konštatujem, že neboli podané žiadne procedurálne návrhy, preto prosím, pán predsedajúci, dajte hlasovať o postúpení návrhu zákona do druhého čítania.
Laurenčík, Milan, podpredseda NR SR (2021-05-05):
Vážené panie poslankyne, vážení páni poslanci, otváram druhý rokovací deň 28. schôdze Národnej rady Slovenskej republiky. Na dnešnom rokovacom dni o ospravedlnenie požiadali títo páni poslanci: pán poslanec Dominik Drdul, Jozef Šimko, Ľubomír Vážny a z dôvodu práceneschopnosti požiadal o ospravedlnenie pán poslanec Ján Kerekréti. Teraz by sme mali pristúpiť k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Návrh zákona je uverejnený ako tlač 460, spoločná správa výborov má tlač 460a. Mal by som dať slovo pánovi poslancovi Ondrejovi Dostálovi, ktorého však v sále nevidím, preto tento bod prepadá na koniec schôdze. Budeme teda pokračovať ďalej, a to prvým čítaním o návrhu poslancov Národnej rady Slovenskej republiky Mareka Šefčíka, Evy Horváthovej, Tomáša Lehotského a Zuzany Šebovej na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Návrh zákona je uverejnený ako tlač 504, návrh na jeho pridelenie na prerokovanie výborom je v rozhodnutí č. 520. Dávam teraz slovo pánovi poslancovi Markovi Šefčíkovi, aby návrh zákona uviedol. Pán poslanec, rečnícky pult je váš. Nech sa páči.
Laššáková, Jana, podpredsedníčka NR SR (2014-02-06):
Sú tu podpredsedovia vlády, niekoľkokrát som vám hovorila, že jedná sa o vládny materiál a máme tu uznesenie vlády. Takže nezdržujte celú Národnú radu, lebo skutočne budeme musieť pristúpiť asi k tomu, že dnešné rokovanie prerušíme a budeme pokračovať zajtra v rokovaní. Národná rada je najvyšší zákonodarný orgán a nebudeme my všetci vaši rukojemníci. Procedurálny návrh, pán poslanec Číž, nech sa páči.
Hlina, Alojz, poslanec NR SR (2013-10-15):
Ďakujem veľmi pekne. Ja som avizoval, že sa tu budem snažiť stihnúť. Nestihol som to. Považujem za korektné, aby som to mohol dokončiť. Vzhľadom na tieto okolnosti, ktoré sú a naozaj to pôsobí veľmi zle, čiže ten návrh je v tom, že si prijmeme hlasovaním uznesenie, že poslanecké kluby zabezpečia iný spôsob komunikácie so svojimi poslancami, ktorý pre túto chvíľu nebude tak vizibilný, ktorý zosmiešňuje poslancov ako takých a parlament ako taký. To hádam sa na tomto zhodneme, napriek tomu, že sa tu pani Žitňanská smeje. Toto by som naozaj v tomto chcel mať jasno, aby sme, robte si lepšiu prípravu, urobte si značky, stretávajte sa, robte si značky, píšte si, ako máte hlasovať. Prosím vás, nedehonestujte ten parlament týmto palcom, aspoň pre túto schôdzu. Ďakujem.
Cmorej, Peter, poslanec NR SR (2022-03-24):
Pán predsedajúci, dajte, prosím, hlasovať o návrhu zákona ako o celku, s odporúčaním gestorského výboru schváliť.
Bugár, Béla, podpredseda NR SR (2017-05-10):
Nech sa páči prezentujme sa a hlasujme. (Hlasovanie.) Prítomných 138, za 47, proti 52, zdržalo sa 39 poslancov. Tieto návrhy neboli schválené. Nech sa páči.
Laššáková, Jana, podpredsedníčka NR SR (2013-02-12):
Na vystúpenie pána poslanca nie sú faktické poznámky. Nech sa páči, dávam slovo teraz pánovi poslancovi Štefancovi.